b'\n_START_ARTICLE_\nNabigasyong satelayt\n_START_PARAGRAPH_\nAng isang nabigasyong satelayt, satellite navigation o sistemang sat nav sa Ingles ay isang sistema ng mga satelayt na nagbibigay na awtonomiyang heyo-spasyal na pagpoposisyon sa pangmalawakang sakop. Pinapayagan nito ang mga elektronikong tagatanggap na malaman ang kanilang posisyon o lokasyon (Longhitud, Latitud, at altitud) sa pagitan ng ilang metro na ginagamitan ng mga pinasang signal na oras na linya-ng-paningin sa pamamagitan ng radyo mula sa mga satelayt. Kinakalkula ng mga tagatanggap ang tamang oras at kasama na rin ang posisyon, na kung saan ay maaaring gamiting sanggunian sa mga maka-agham na eksperimento. Ang isang sistemang nabigasyong satelayt ba may global na sakop ay maaaring tawaging pang-global na sistemang nabigasyong satelayt (PSNS) o global navigation satellite system (GNSS)._NEWLINE_Batay noong Abril 2013, tanging ang NAVSTAR Global Positioning System (GPS) ng Estados Unidos at ang GLONASS ng Rusya ang nagagamit ng maayos. Nasa proseso naman ng pagpapalawak ng rehiyonal na nabisgasyong satelayt ng Beidou ng Tsina sa global na sistemang nabigasyon ng Compass sa 2020. Isang PSNS naman ang sistemang posisyon ng Galileo ng Unyong Europeo na nasa simulang bahagi ng paglalagay, na nakatakdang paganahin sa 2020. Gumagawa rin ang Indiya ng Rehiyonal na Sistemang Nabigasyong Satelayt ng Indiya na kung saan ay magiging operasyonal sa 2014. Nasa proseso rin ng pagpapaunlad ng rehiyonal na sistemang nabigasyon ang ilang bansa tulad na lamang ng Pransiya at Hapon._NEWLINE_Pangkalahatang natatamo ng isang sisteman ang global na sakop sa pamamagitan ng konstilasyong satelayt sa mga satelayt sa 20\xe2\x80\x9330 katamtamang ligiran ng Mundo (MEO) na nakakalat sa pagitan ng ilang orbital na lapya.'